CBG บวก 4% ลุ้นกำไรไตรมาส 3 ทะลุ 900 ลบ. ทำออลไทม์ไฮ โบรกฯเคาะเป้า 170 บ.
CBG บวก 4% ลุ้นกำไรไตรมาส 3 ทะลุ 900 ลบ. ทำออลไทม์ไฮ โบรกฯเคาะเป้า 170 บ. ล่าสุดอยู่ที่ 122.50 บาท บวก 5 บาท หรือ 4.26% มูลค่าซื้อขาย 739.39 ล้านบาท
CBG บวก 4% ลุ้นกำไรไตรมาส 3 ทะลุ 900 ลบ. ทำออลไทม์ไฮ โบรกฯเคาะเป้า 170 บ. ล่าสุดอยู่ที่ 122.50 บาท บวก 5 บาท หรือ 4.26% มูลค่าซื้อขาย 739.39 ล้านบาท
5 ต.ค. 2563

ผู้สื่อข่าวรายงานว่า ราคาหุ้น บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 16.02 น. อยู่ที่ 122.50 บาท บวก 5 บาท หรือ 4.26% สูงสุดที่ 123.50 บาท ต่ำสุดที่ 119.50 บาท ด้วยมูลค่าซื้อขาย 739.39 ล้านบาท

ทั้งนี้ บล.เคทีบี (ประเทศไทย) แนะนำ “ซื้อ” CBG ราคาเป้าหมาย 170 บาท/หุ้น โดยประเมินกำไรสุทธิไตรมาส 3/63 ที่ 908 ล้านบาท เพิ่มขึ้น 24% เมื่อเทียบจากปีก่อน และ 3% เมื่อเทียบจากไตรมาสก่อน สูงสุดเป็นประวัติการณ์
โดยกำไรที่ขยายตัวโดดเด่น 24% เมื่อเทียบจากปีก่อน หนุนโดย 1) รายได้รวม 4.5 พันล้านบาท (เพิ่มขึ้น 18% เมื่อเทียบจากปีก่อน) จากรายได้ domestic branded own +7% เมื่อเทียบจากปีก่อน ด้านรายได้จากต่างประเทศยังขยายตัวต่อเนื่องที่ เพิ่มขึ้น 12% เมื่อเทียบจากปีก่อน
นอกจากนี้ รายได้ distribution for 3rd party ทำสถิติสูงสุดใหม่ติดต่อกันเป็นไตรมาสที่ 9 ทั้งจากเหล้าข้าวหอมที่ทำได้ดี และมีบรั่นดีที่เริ่มจำหน่ายช่วงปลาย ส.ค. และ 2)  gross profit margin ปรับตัวขึ้นเล็กน้อยที่ 41.6% จาก utilization rate ของโรงงานปรับตัวดีขึ้น
ส่วนกำไรที่ขยายตัว 3% เมื่อเทียบจากไตรมาสก่อน หนุนโดย gross profit margin ที่ขยายตัว และใน 2Q20 มี non-recurring expense ที่ 50 ล้านบาทจากการบริจาคช่วย COVID-19 ทั้งนี้ แนวโน้มผลประกอบการ 9M20E มีสัดส่วนที่ 73% ของประมาณการปี 2563 ดังนั้น คงประมาณการกำไรสุทธิปี 2563 ที่ 3,545 ล้านบาท (เพิ่มขึ้น 41% เมื่อเทียบจากปีก่อน) และปี 2564 ที่ 4,459 ล้านบาท (เพิ่มขึ้น 26% เมื่อเทียบจากปีก่อน)
ทั้งนี้ราคาหุ้น outperform SET +2%/+20%  ใน 1 และ 3 เดือนที่ผ่านมา จากแนวโน้มผลประกอบการที่โตดีต่อเนื่อง เชื่อมั่นว่าราคาปัจจุบันยังไม่สะท้อนโมเมนตัมของกำไรอยู่ในทิศทางขาขึ้น โดยปี 2562-2564 EPS CAGR ที่ 33%  อีกทั้ง CBG ยังมี upside จาก Woody C+Lock ทั้งในไทยและต่างประเทศและรายได้จากต่างประเทศที่ขยายตัวมากกว่าคาด